b"\n_START_ARTICLE_\nAin (departement)\n_START_SECTION_\nBeliggenhed\n_START_PARAGRAPH_\nDepartementet ligger i den midt-\xc3\xb8stlige del af Frankrig og st\xc3\xb8der op til Schweiz. Departementet har et meget varieret landskab,_NEWLINE_med s\xc3\xa5vel bjerge som mere flade omr\xc3\xa5der.\n_START_SECTION_\nHydrografi\n_START_PARAGRAPH_\nFlere floder l\xc3\xb8ber igennem departementet, udover floden Ain, g\xc3\xa6lder det ogs\xc3\xa5 for Rhone og Saone, hvilket_NEWLINE_ogs\xc3\xa5 betyder, at der er flere s\xc3\xb8er i omr\xc3\xa5det herunder: Ambl\xc3\xa9ons\xc3\xb8en, Conzieus\xc3\xb8en, Divonnes\xc3\xb8en og Eaux Bleuess\xc3\xb8en\n_START_SECTION_\nDe f\xc3\xb8rste beboere\n_START_PARAGRAPH_\nDe f\xc3\xb8rste indbyggere man kender til i omr\xc3\xa5det kom til Bresse og Dombes omkring 15.000 \xc3\xa5r f.Kr. efter at Rh\xc3\xb4negletscheren_NEWLINE_havde trukket sig tilbage og gjort omr\xc3\xa5det beboeligt. Disse f\xc3\xb8rste beboere ern\xc3\xa6rede sig ved jagt og fiskeri, men fik dog_NEWLINE_ogs\xc3\xa5 tid til, at udtrykke deres kreative sider, som man kan se det p\xc3\xa5 hulemalerierne ved Colombi\xc3\xa8re_NEWLINE_Under pres fra germanske stammer emigrerede helveterne fra Pays de Gex, hvor de ellers _NEWLINE_boede, omkring \xc3\xa5r 58 f.Kr. mod vest og st\xc3\xb8dte derved ind i flere folkeslag, der boede her. Dette fik Julius C\xc3\xa6sar til,_NEWLINE_at g\xc3\xa5 ind for at genoprette freden, men igangsatte derved sin erobring af Gallien.\n_START_SECTION_\nMiddelalderen\n_START_PARAGRAPH_\nOmkring \xc3\xa5r 450 tager barbarenes invasioner livet af de sidste rester af det romerske imperium og Ain bliver_NEWLINE_herefter opslugt af detstore franske kongerige. Omr\xc3\xa5det bliver kristnet og klosteret i Belley bliver_NEWLINE_opf\xc3\xb8rt i begyndelsen af det 5. \xc3\xa5rhundrede._NEWLINE_I 843 bliver Ain, ved indg\xc3\xa5elsen af Verduntraktaten overdraget til det frankiske konged\xc3\xb8mme _NEWLINE_Lotharingie, hvilket f\xc3\xa5r den konsekvens at departementets nordlige gr\xc3\xa6nse, ogs\xc3\xa5 i dag, markerer gr\xc3\xa6nsen mellem nord- og_NEWLINE_sydfrankrig. I Ain taler man franco-proven\xc3\xa7alsk, som er et langue d'Oc._NEWLINE_Greverne af Savoie rykker ind i omr\xc3\xa5det omkring det 11. \xc3\xa5rhundrede. Deres ekspansionstrang bringer dem p\xc3\xa5 _NEWLINE_kollisionskurs med greverne af Dauphin\xc3\xa9, som ogs\xc3\xa5 har interesser i omr\xc3\xa5det og det udvikler sig til en krig, der f\xc3\xb8rst bliver bragt til oph\xc3\xb8r med Paristraktaten i 1354-55, som overdrager alle de dauphinske omr\xc3\xa5der p\xc3\xa5 h\xc3\xb8jresiden af Rh\xc3\xb4ne-floden til Savoiegreverne.\n_START_SECTION_\nOvergang til Frankrig\n_START_PARAGRAPH_\nI begyndelsen af det 16. \xc3\xa5rhundrede, da greverne af Savoie er p\xc3\xa5 h\xc3\xb8jden af deres magt, arver Margrete af \xc3\x98strig landet_NEWLINE_Ain. Efter hendes d\xc3\xb8d, g\xc3\xb8r Frants I krav p\xc3\xa5 Savoie og han erobrer omr\xc3\xa5det i 1536. I 1559 bliver Savoie (og dermed ogs\xc3\xa5 Ain) imidlertid atter frit. Henrik 4. af Frankrig generobrer omr\xc3\xa5det og ved freden i Lyon i 1601, overg\xc3\xa5r det meste af Ain til Bourgogne. Den eneste del, der ikke f\xc3\xb8lger med er Spaniervejen, som er betegnelsen p\xc3\xa5 Valserine-dalen, som forbliver en del af Savoyen._NEWLINE_Efter revolutionen i 1789, bliver departementerne Ain og L\xc3\xa9man oprettet i 1790. I 1802_NEWLINE_bliver departementet delt op i 4 arrondissementer. Arrondissementet Gex overg\xc3\xa5r til departementet L\xc3\xa9man, som bliver indvaderet af \xc3\xb8strigerne i 1814. Arrondissementet kommer dog tilbage til Ain allerede i 1815 efter Freden i Wien.\n_START_SECTION_\nModerne tider\n_START_PARAGRAPH_\nI det 19. \xc3\xa5rhundrede p\xc3\xa5g\xc3\xa5r der en enorm udvikling i landbruget i regionen. Moderne landbrugsteknikker holder sit indtog,_NEWLINE_man begynder at forst\xc3\xa5 betydningen af g\xc3\xb8dning, den moderne plov bliver indf\xc3\xb8rt og der bliver oprettet b\xc3\xb8nderforsamlinger,_NEWLINE_hvor b\xc3\xb8nderne kan udveksle erfaringer til forbedring af produktiviteten._NEWLINE_Samtidig sker der store \xc3\xa6ndringer i landskabet idet man udt\xc3\xb8rrer flere s\xc3\xb8er og man opretter et stort antal osterier. Flere jernbanelinier_NEWLINE_holder sit indtog i omr\xc3\xa5det herunder ruterne: Paris \xe2\x80\x93 Rom, Lyon \xe2\x80\x93 Gen\xc3\xa8ve og Lyon \xe2\x80\x93 Strasbourg._NEWLINE_Selve 1. verdenskrig g\xc3\xa5r let hen over Ain, men p\xc3\xa5 grund af, at mange af regionens s\xc3\xb8nner k\xc3\xa6mper i Nordfrankrigs mudder,_NEWLINE_er der mange vinmarker, der g\xc3\xa5r til og omr\xc3\xa5det overg\xc3\xa5r langsomt men sikkert til, at blive en industriregion. I 1921 begynder man, at udvinde naturgas omkring Vaux-en-Bugey, imidlertid g\xc3\xa5r krisen i 1929 h\xc3\xa5rdt ud over omr\xc3\xa5det, der m\xc3\xa5 lukke omkring 20% af fabrikkerne. _NEWLINE_2. verdenskrig g\xc3\xa5r h\xc3\xa5rdere ud over regionen, i form af direkte krigshandlinger, s\xc3\xa5ledes bliver Bourg bombet 16. juni 1940_NEWLINE_og senere i krigen p\xc3\xa5g\xc3\xa5r der mange kampe mellem modstandsbev\xc3\xa6gelsen og de tyske tropper. Efterh\xc3\xa5nden som_NEWLINE_freden n\xc3\xa6rmer sig, bliver den tyske undertrykkelse mere og mere brutal og befrielsen 1. september 1944 bliver derfor _NEWLINE_netop det: En befrielse. Omkring 600 personer bliver i l\xc3\xb8bet af krigen deporteret fra omr\xc3\xa5det."